Hvordan kommer man fra flyplassen til Oslo sentrum?
For alle reisende som skal fra Oslo lufthavn Gardermoen inn til sentrum er Flytoget det raskeste alternativet. Togbilletten koster cirka 200 NOK mellom flyplassen og Oslo S for voksne og reisetiden er på knappe 25 minutter. Hvis man skal til andre bydeler kan det være en god idé å heller benytte seg av flybussene, siden disse har flere ruter innenfor Oslo og koster cirka like mye som Flytoget. Reisetiden varierer avhengig av destinasjon og ligger på 60-90 minutter. For de som vil spare penger, er NSBs region- og lokaltog en ypperlig løsning. Med vanlig tog tar det mellom 40 og 50 minutter inn til sentrum. Prisen for en enkeltbillett er cirka 100 NOK og det går flere tog i timen. Det er også mulig å ta taxi inn til Oslo sentrum. Drosjene har fastpris på rundt 700 NOK mellom Oslo lufthavn Gardermoen og adresser innenfor Oslo kommune.